Source: http://2014.martin.sk/finalet/?clanok=1323101735
Timestamp: 2020-02-29 09:56:48+00:00
Document Index: 15415483

Matched Legal Cases: ['§ 26', '§ 26', '§ 31', '§ 26', '§ 26', '§ 128', '§ 155', '§ 26', '§ 27', '§ 27', '§ 28', '§ 28', '§ 31', '§ 27', '§ 28', '§ 29', '§ 58', '§ 46']

Výzva na predloženie ponuky k podlimitnej zákazke – Územný generel dopravy mesta Martin
pridané: 05.12.2011, kategória: verejné obstarávanie - archív
Výzva na predloženie ponuky k podlimitnej verejnej zákazke na poskytnutie služby podľa prílohy č. 2 (kategória služby číslo 12) - Územný generel dopravy mesta Martin
Kontaktné miesto (miesta): Útvar hlavného architekta mesta Martin, Nám. S. H. Vajanského 1, 036 01 Martin
Kontaktná osoba: Ing.arch. Viera Šottníková
Telefón: +421 434204105
Fax: +421 434132966 / 434239844
Vo veciach technických: Ing. arch. Viera Šottníková
Telefón: 00421/43-204 105
Územný generel dopravy mesta Martin
Predmetom zákazky je vypracovanie v stupňoch koncept a po jeho prerokovaní a stanovisku obstarávateľa návrh Územného generelu dopravy mesta Martin . V určitých prípadoch bude tiež podkladom pre účely územného rozhodovania.
Podrobné vymedzenie predmetu zákazky tvorí časť B. „Opis predmetu zákazky“ súťažných podkladov.
71.00.00.00 – 8 Architektonické, stavebné, inžinierske a inšpekčné služby
71.41.00.00 – 5 Služby týkajúce sa mestskej( územnej) zástavby ( územné plánovanie) 71.42.00.00 – 8 Územné architektonické služby
53 341,00 EUR bez DPH
Predmet zákazky bude financovaný z bežného rozpočtu Útvaru hlavného architekta mesta Martin v zmysle zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov. Verejný obstarávateľ neposkytne preddavky a zálohy.
1. Podmienky účasti uchádzačov podľa § 26 - Osobné postavenie: Predloženie dokladu o Uchádzač musí spĺňať podmienky účasti podľa § 26 ods.1 písm. f) zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov.
Ich splnenie preukáže predložením originálnych dokladov alebo ich overených fotokópií
požadovaných v bode 1.1.1 , ktoré musia byť súčasťou ponuky:
1.1.1. - Doklad o oprávnení podnikať alebo doklad o zapísaní v profesijnom zozname vedenom profesijnou organizáciou, v ktorom musí byť zapísaný predmet podnikania oprávňujúci uchádzača na dodanie požadovaného predmetu zákazky alebo čestné vyhlásenie podľa predpisov svojho sídla, že uchádzač je oprávnený na dodanie požadovaného predmetu
zákazky ( v tomto prípade odborná spôsobilosť podľa zákona o autorizovaných architektoch a stavebných inžinierov ) .
1.2 Uchádzač zapísaný v zozname podnikateľov pre verejné obstarávanie, ktorý vedie Úrad pre
verejné obstarávanie, môže doklady uvedené v bode 1.1.1 nahradiť predložením úradne overenej kópie platného potvrdenia o jeho zapísaní do zoznamu podnikateľov podľa zákona o verejnom obstarávaní.
1.3 Ak uchádzač nemá sídlo v Slovenskej republike a krajina jeho sídla niektoré z dokladov požadovaných v bodoch 1.1.1 a 1.2 nevydáva, môže ich nahradiť čestným vyhlásením podľa predpisov platných v krajine jeho sídla.
1.4 Ak do súťaže predloží ponuku skupina dodávateľov podľa § 31 zákona o verejnom obstarávaní, podmienky účasti podľa § 26 ods. 1 zákona o verejnom obstarávaní musí splniť každý člen skupiny samostatne a to tým, že predloží doklady podľa § 26 ods. 2 alebo § 128 za splnenia podmienky podľa § 155 ods. 8 zákona o verejnom obstarávaní každý za seba osobitne . Splnenie podmienky účasti podľa § 26 ods. 1 písm. f) preukazuje člen skupiny len vo vzťahu k tej časti zákazky, ktorú má zabezpečiť.
2. Podmienky účasti uchádzačov podľa § 27 - Finančné a ekonomické postavenie:
2.1 Uchádzač musí splniť podmienky účasti v zmysle § 27 ods.1 zákona o verejnom obstarávaní nasledovne:
Ich splnenie preukáže predložením originálnych dokladov alebo ich overených fotokópií nie starších ako tri mesiace ku dňu odovzdania súťažných podkladov požadovaných v bode 2.1.1, ktoré musia byť súčasťou ponuky:
2.1.1 písm. b) – potvrdenie o poistení zodpovednosti za škodu spôsobenú pri výkone činností autorizovaných architektov a stavebných inžinierov . Uchádzač preukáže predložením výpis z banky o úhrade poistného s kópiou poistnej zmluvy. Zmluva o poistení musí byť platná a účinná.
2.2. Ak uchádzač alebo záujemca nedokáže z objektívnych dôvodov preukázať finančné a ekonomické postavenie určeným dokladom, verejný obstarávateľ uzná aj iný doklad, ktorým sa preukazuje finančné a ekonomické postavenie.
3. Podmienky účasti uchádzačov podľa § 28 - Technická a odborná spôsobilosť:
3.1 Uchádzač v ponuke predloží nasledovné informácie a dokumenty, ktorými preukazuje technickú spôsobilosť na dodávku poskytnutých služieb :
3.1.1 Zoznam územno-plánovacích podkladov a ÚP dokumentácií u obcí nad 25 000 obyvateľov uskutočnených za predchádzajúcich desať rokov (2000 – 2010 / ÚGD, ÚPD, ÚPP) s uvedením ich cien, lehôt dodania a odberateľov ( v prípade potreby môžu byť v zozname uvedené podobné alebo obdobné poskytnuté služby aj za predchádzajúcich 20 rokov ( dvadsať) ; ak odberateľom
a)	bol verejný obstarávateľ podľa tohto zákona, dôkaz o plnení potvrdí tento verejný obstarávateľ,
b)	bola iná osoba ako verejný obstarávateľ, dôkaz o plnení potvrdí odberateľ, ak to nie je možné, vyhlásením uchádzača alebo záujemcu o ich dodaní
3.2.	Uchádzač predloží údaje o odbornej spôsobilosti na poskytnutie služby - autorizáciu príslušnej stavovskej organizácii ( SKA, SKSI) o vzdelaní a odbornej praxi alebo o odbornej kvalifikácii uchádzača zodpovedného za poskytnutie služby, opatrený odtlačkom pečiatky a podpisom štatutárneho zástupcu (zástupcov) uchádzača a vyhlásením oprávnenej osoby, že bude k dispozícii po dobu plnenia zmluvy.
3.3.	Uchádzač predloží zoznam činností, ktoré predpokladá riešiť subdodávkami, doložené vyhlásením subdodávateľa, že má k dispozícii kapacity na plnenie subdodávky po dobu platnosti zmluvy.
3.4.	V prípade, že uchádzač využije na preukázanie technickej alebo odbornej spôsobilosti technické a odborné kapacity inej osoby podľa § 28 ods. 2 zákona o verejnom obstarávaní, musí prísľub inej osoby bez ohľadu na právny stav obsahovať: identifikačné údaje uchádzača i inej osoby (obchodné meno a sídlo). Prísľub musí byť u právnickej osoby podpísaný každým členom štatutárneho orgánu, potvrdený originálnou pečiatkou; u fyzickej osoby podpísaný touto osobou a potvrdený jej originálnou pečiatkou. Prísľub musí byť originál (fotokópia je neplatný doklad), vyhotovený najskôr pred lehotou na predkladanie ponúk.
3.5.	Ak do súťaže predloží ponuku skupina dodávateľov podľa § 31 zákona o verejnom obstarávaní, podmienky účasti podľa § 27, § 28, § 29 zákona o verejnom obstarávaní musí skupina splniť spoločne.
Útvar hlavného architekta mesta Martin, Nám. S. H. Vajanského 1, 036 01 Martin
- v pracovných dňoch od: 07.12. 2011 do: 19.12. 2011
Útvar hlavného architekta mesta Martin, Nám. S. H. Vajanského 1, 036 01 Martin - kancelária 423 A, IV. posch. v termíne od 07.12.2011 do 19.12.2011.
do 09. 01.2012 do 11:00 hod. miestneho času
17.1. Otváranie ponúk uchádzačov sa uskutoční na adrese: Útvar hlavného architekta mesta Martin, Námestie S. H. Vajanského 1, 036 01 Martin, dňa 10.01.2012 o 13:00 hod. miestneho času v zasadačke ÚHA, č. dverí 425.
17.2. Na otváraní ponúk sa môže zúčastniť každý uchádzač, ktorý predložil ponuku v lehote na predkladanie ponúk.
17.3. Na otváraní obálok s ponukami môže byť uchádzač zastúpený štatutárnym orgánom alebo členom štatutárneho orgánu uchádzača alebo osobou splnomocnenou uchádzačom na jeho zastupovanie. Z kapacitných dôvodov sa na otváraní ponúk môžu zúčastniť za každého uchádzača maximálne dve osoby. V prípade skupiny je to maximálne jedna osoba za každého člena skupiny.
Ekonomicky najvýhodnejšia ponuka v zmysle „Kritérií na vyhodnotenie ponúk a pravidlá ich uplatnenia uvedených v súťažných podkladoch.
Verejný obstarávateľ si vyhradzuje právo neprijať ani jednu ponuku z predložených ponúk v prípade, že predložené ponuky nebudú výhodné pre verejného obstarávateľa alebo budú v rozpore s finančnými možnosťami verejného obstarávateľa. Verejný obstarávateľ si vyhradzuje právo vyhlásenú súťaž zrušiť, keď sa podstatne zmenia okolnosti za ktorých bola súťaž vyhlásená a nebolo ich možno predvídať . Ponuky uchádzačov musia byť vypracované v rozsahu a forme podľa požiadaviek verejného obstarávateľa podrobne stanovených v súťažných podkladoch. Všetky výdavky spojené s prípravou, predložením dokladov a predložením ponuky znáša výhradne uchádzač bez finančného nároku voči verejnému obstarávateľovi.
V prípade, že všetky ponuky budú neregulárne alebo inak neprijateľné a za predpokladu, že sa pôvodné zmluvné podmienky podstatne nezmenia, bude verejný obstarávateľ postupovať tak, že prejde do rokovacieho konania bez zverejnenia v zmysle § 58 ods.1, písm. a) zákona o verejnom obstarávaní.
Verejný obstarávateľ si vyhradzuje právo zrušiť použitý postup zadávania zákazky, ak sa zmenili okolnosti, za ktorých sa vyhlásilo predmetné verejné obstarávanie (§ 46, ods. 1 a 2) zákona o verejnom obstarávaní. Ponuku môže predložiť len uchádzač, ktorému verejný obstarávateľ poskytol súťažné podklady. Uchádzači doručia svoje ponuky verejnému obstarávateľovi poštou, iným prepravcom alebo osobne. Ponuky je potrebné doručiť na adresu verejného obstarávateľa:
Útvar hlavného architekta mesta Martin, Námestie S. H. Vajanského 1, 036 01 Martin, sekretariát ÚHAM, 4. Poschodie, č. dverí 423 A.
Stránkové dni sú: pondelok – štvrtok 8:00 – 15:00 hod., v piatok 8:00 – 12:00 hod.